2004-ben, amikor házvezetőként dolgozott, az egyik család, akiknél munkát vállalt, ajánlották neki, hogy jelentkezzen a görög "Super Idol" című televíziós műsorba. Az énekesnő jelentkezett a műsorba, ahol végül finalistává vált és a döntőben, június 17-én végül második helyen végzett. A műsorban való megjelenését követően szerződést kötött a "Minos EMI" görög zenekiadóval és elkezdte építeni karrierjét. 2006-ban debütált első stúdióalbuma, amely a "Tamta" címet kapta. 2007 januárjában, a görög közszolgálati műsorszolgáltató, az ERT bejelentette, hogy Tamta részvevője a 2007-es Eurovíziós Dalfesztivál görög nemzeti döntőjének "With Love" () című szerzeményével. Annak ellenére, hogy a háromfős döntőben a harmadik helyen végzett, dala nagy sikereknek örvendett az ország területén, hiszen egyből a görög slágerlista második helyére ugrott. Ugyanebben az évben májusban megjelenítette második stúdióalbumát, amely "Agapise me" () nevet viseli.